### Resumé

Dancake A/S ønsker en dispensation fra eksisterende lokalplan nr. 035001 til øget bygningshøjder på udvidelser af deres virksomhed på [adresse] i Give.

### Sagsfremstilling

Dancake A/S i Give har siden 2022 arbejdet med en udvidelse af virksomheden på [adresse] i Give.

De ønsker at udvide produktionen og af deres fryselagerkapacitet, og søger om en dispensation fra lokalplan nr. 035001 til øget bygningshøjder.

![Situationsplan der viser udvidelsen med højder på bebyggelsen](data:image/jpeg;base64...)

Figur 1: Situationsplan der viser den ansøgte udvidelse med højder på den nye bebyggelse.

De nye bygninger har højder fra 9 meter til 15 meter og et grundareal på i alt ca. 10.300 m².

Den eksisterende lokalplan nr. 035001 giver mulighed for, at der kan bygges i op til 8,5 meter, med mulighed for dispensation til en større højde, såfremt særlige hensyn til virksomhedens indretning eller drift nødvendiggør dette.

Dancake A/S har foretaget tre visualiseringer af udvidelsen fra nærtliggende veje. Se vedlagte bilag.

Derudover viser visualiseringer fra [adresse] og rundkørslen ved [adresse] og Diagonalvejen, at bygningshøjder på op til 15 meter ikke vil være synlige fra de to punkter.

![Den hvide stiplede linje er ca. placering af udvidelsen](data:image/jpeg;base64...)

Figur 2: Den hvide stiplede linje er ca. placering af udvidelsen. Udvidelsen op til 15 meter, er ikke synligt fra [adresse].

![De hvide stiplede linjer er ca. placering af udvidelsen.](data:image/jpeg;base64...)

Figur 3: Den hvide stiplede linje er ca. placering af udvidelsen. Udvidelsen op til 15 meter, er ikke synligt fra rundkørslen.

Det vurderes, at der kan dispenseres fra lokalplanen, da bebyggelsen på afstand fra flere vinkler dækkes af eksisterende beplantning, og da en byggehøjde på 8,5 meter ikke kan rumme nutidens produktionsformer.

Inden der kan dispenseres, skal ansøgningen i 14 dages nabohøring.

### Klima og resiliensvurdering

Nyt byggeri og anlægsarbejde vil altid øge udledningen af CO2. Ejendommen er i et eksisterende lokalplanlagt erhvervsområde. Der gives ikke mulighed for at der bygges mere i grundplan, men i højden.

Området er allerede indrettet til transporttunge virksomheder, og ved en placering nær motorvejen reduceres kørslen. Dette medvirker til at reducere projektets forventede klimaaftryk.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller,

**at** der dispenseres til bygningshøjder op til 15 meter, hvis der ikke i nabohøringen fremkommer væsentlige bemærkninger.

### Beslutning

Godkendt.